обичайно пребиваващи в тази държава членка.
 3.Държавите членки предоставят на Комисията, на другите държави членки и на обществеността информация относно своите разрешени алтернативни методи за идентификация, посочени в параграф 1 от настоящия член, на уебсайта, посочен в член 4, параграф 1.
 4.Когато за идентификацията на еднокопитни животни се използва алтернативен метод за идентификация, посочен в параграф 1 от настоящия член, данните се записват в разширения формат на уникалния доживотен идентификационен документ.
 5.В случай на еднокопитни животни с уникални цветни петна, като например зебри, в обособени специализирани животновъдни обекти, компетентният орган може да разреши замяната на попълнена контурна схема със снимка с високо качество.
 6.Когато се използва алтернативен метод за идентификация, както е посочено в параграф 1, операторът предоставя средствата, осигуряващи достъп до тази информация за идентификацията, или, когато е приложимо, поема разноските или понася последиците от забавянето при проверка на идентичността на еднокопитното животно.
 Глава III
 Технически спецификации, формати и оперативни правила за уникалния доживотен идентификационен документ
 Раздел 1
 Технически спецификации и формати за уникалния доживотен идентификационен документ
 Член 17
 Минимални изисквания по отношение на формата, образеца и съдържанието на уникалните доживотни идентификационни документи
 1.Уникалният доживотен идентификационен документ е в един от следните формати:
 а)стандартен формат (стандартен идентификационен документ), за който е достатъчно да съдържа минималната информация за идентификацията на еднокопитни животни, изисквана в съответствие с регламенти (ЕС) 2016/429 и (ЕС) 2019/6, и който включва раздели I, II и III от образеца на идентификационен документ за еднокопитни животни, установен в част 1 от приложение II към настоящия регламент, и отговаря на допълнителните изисквания, установени в част 2 от същото приложение;
 б)разширен формат (разширен идентификационен документ), за който е достатъчно да съдържа минималната информация за идентификацията на еднокопитни животни, изисквана в съответствие с регламенти (ЕС) 2016/429, (ЕС) 2019/6 и (ЕС) 2016/1012, както и в съответствие с член 65, параграф 2, буква г) от Делегиран регламент (ЕС) 2019/2035, и който включва раздели I—X от образеца на идентификационен документ за еднокопитни животни, установен в част 1 от приложение II към настоящия регламент, и отговаря на допълнителните изисквания, установени в част 2 от същото приложение.
 2.Уникалният доживотен идентификационен документ се издава само след въвеждане на информацията, изисквана в съответствие с част А, точки 1, 2 и 4—7 и част Б, точки 12—18, и, когато е приложимо, в съответствие с раздел X, член 16 от образеца на идентификационен документ за еднокопитни животни, установен в част 1 от приложение II.
 3.Формата на силуета на еднокопитното животно в контурната схема, предвидена в раздел I, част Б от образеца на идентификационен документ за еднокопитни животни, установен в част 1 от приложение II, може да бъде адаптирана, ако документът се издава за еднокопитно животно, различно от кон.
 4.Компетентният орган може да разреши в случай на стандартен идентификационен документ да се попълни следната информация само когато еднокопитното животно е изключено от клане за консумация от човека в съответствие с член 39, параграф 2:
 а)раздел I, част А, точка 3, букви а)—з) от образеца на идентификационен документ за еднокопитни животни, установен в част 1 от приложение II;
 б)раздел I, част Б,